Fejt: Integracija severa Kosova bez nametnutih rešenja
Šef Medjunarodne civilne kancelarije na Kosovu Piter Fejt kaže u ekskluzivnom intervjuu za Glas Amerike da će se oko strategije za inte
"Pre svega želim da kažem koja je namera ove strategije. Naša namera je da pokušamo da građanima tog dela Kosova pružimo bolje životne uslove, i najbolje moguće javne usluge. U tom smislu ova strategija će povući i druge aktere koji su na terenu i sa kojima ćemo pokušati da dođemo do građana severa. Osnovni princip je da ćemo tražiti prihvatanje i da ništa nećemo nametati, ako oni hoće da prihvate nove usluge onda dobro, a ako nema interesa onda ćemo ponovo razmotriti našu odluku. Ali mi se nadovezujemo na iskustvo oko lokalnih izbora održanim na jesen u opštinama južno od Ibra gde smo uočili veliki interes srpske zajednice za naše predloge." "Ne. Moramo na ovo da gledamo hladne glave i čistog uma. Mi se nalazimo u delu sveta, odnosno regiona, gde postoji evropska perspektiva i mislim da ljudi imaju prava na najbolje moguće javne usluge. Znači mi želimo da ojačamo vladavinu prava, da poboljšamo socijalne i ekonomske uslove za ljude koji žive na severu i samim osnivanjem nove opštine Severna Mitrovica daće se mogućnost i veća autonomija za ljude koji žive u njoj. Po ovim pitanjima želimo ići napred, naravno uz konsultacije sa Beogradom. Dakle, ako postoji protivljenje lokalnog stanovništva moramo ponovo razmotriti našu odluku. S tim u vezi mogu vam reći da je u početku bilo protivljenja u vezi lokalnih izbora i južno od Ibra, ali kao što znate građani su se odazvali i želeli su da se uključe u institucije i rade na poboljšanju životnih uslova za svoje građane." "Trajaće dugo vremena." : "Možda godinama. To može potrajati i duže od mog boravka na Kosovu, tako da ćemo se konsultovati sa Beogradom u vezi svakog koraka koji planiramo da preduzmemo u sklopu strategije. Znači neće biti iznenađenja, to su stvari koje su već predviđene od mnogih činioca i to je jedno načelo svih tih činilaca, da trebamo imati jedinstven pravosudni sistem kao i sistem carine." "Mogu reći da je pred Kosovom jedan dalek put, ali mislim da ima perspektive i da će biti dosta saveta i podrške ka njegovom putu napred. Ali ono što je najkritičnije pitanje jeste regionalna saradnja. Mogu vam reći da je to jedan od uslova i za Srbiju. Možemo prihvatiti da Srbija neće priznati Kosovo, ali mora postojati minimum saradnje na regionalnom nivou. To bi se ticalo trgovine, transmisije električne energije i treba Kosovu biti dozvoljeno da učestvuje u regionalnim tehničkim aranžmanima." "Ja nisam taj koji o tome odlučuje, ali mogu vam reći ono što je jasno rečeno a to je da Srbija mora da uspostavi regionlnu saradnju jer će to biti jako korisno za aspiracije Srbije." "Kao što sam rekao to je jedna odluka o kojoj će se u dogledno vreme odlučivati u prestonicama, ali ono što je jasno je da priznavanje Kosova neće biti formalni uslov, ali da će regionalna saradnja biti jedan od uslova. Možete imati regionlanu saradnju bez predrasuda o statusu Kosova, i takav pristup daje jedan napredak Srbiji na putu prema Evropi, ali samim tim i daje šansu Kosovu. I mogu vam reći da će to biti jedan od osnova kako ćemo se mi ophoditi prema severu i mislim da stanovnici srpske zajednice na severu treba da zadrže svoje privilegije što se tiče njihove veze sa Srbijom pod uslovom da su te veze transparentne i odgovorne, ali ono što je veoma važno je da pripadnici srpske zajednice na severu mogu nastaviti sa svojim tradicionalnim načinom života. Da se može zaštititi versko nasleđe i samim tim da poboljšamo slobodu kretanja građana sa obe strane mosta. Tako da mislim da ovi predlozi ne predstavljaju regionalnu opasnost po stanovnike Kosova. U mojim kontaktima sa ovdašnjim političarima mogu vam reći da ne postoji ni trunke namere da institucije žele da upotrebe silu u sprovođenju te strategije. To zavisi od samih građana severa da oni odluče o tome šta žele."